﻿<!DOCTYPE html PUBLIC "-//W3C//DTD XHTML 1.0 Transitional//EN" SYSTEM "http://www.w3.org/TR/xhtml1/DTD/xhtml1-transitional.dtd">
<html xmlns="http://www.w3.org/1999/xhtml">

<meta http-equiv="Content-Type" content="text/html;charset=UTF-8">
<head>
	<title>เกณฑ์คุณภาพน้ำที่นำกลับไปใช้ประโยชน์สำหรับกิจกรรมด้านการเกษตร</title> 
	<link rel="stylesheet" type="text/css" media="screen" href="css/mystyle.css">
 	<link rel="stylesheet" type="text/css" media="screen" href="css/theme.css">
</head>

<body>
	<div id="wow"></div>
	<div id="layout">
		<?php include('header.php'); ?>

		<div id="main">	
			<div id="content">
			  <div class="content-full">
				<h3>เกณฑ์คุณภาพน้ำที่นำกลับไปใช้ประโยชน์สำหรับกิจกรรมด้านการเกษตร </h3>

				<div class="home-blog-full">
<p>&nbsp;&nbsp;&nbsp;&nbsp;จากการรวบข้อมูลจากแบบสอบถามประเภทเกษตรกรรม จำนวน 22 แห่ง สามารถสรุปประเด็นที่สำคัญได้ดังนี้<br /><br />

<strong>1. ประเภทของแหล่งน้ำที่ใช้ในภาคเกษตรกรรม</strong><br />
&nbsp;&nbsp;&nbsp;&nbsp;จากการรวบรวมแบบสอบถามพบว่า แหล่งน้ำที่เกษตรกรนำมาใช้ในกิจกรรมต่างๆ เช่น การทำไร่ ทำนา การเพาะปลูกหรือเพาะเลี้ยงสัตว์น้ำ เป็นต้น  ได้มาจากแหล่งน้ำตามธรรมชาติ เช่น แม่น้ำ คู คลอง หนอง บึง รางน้ำสาธารณะ เป็นต้น คิดเป็นร้อยละ 63 เนื่องจากเป็นแหล่งน้ำที่อยู่ใกล้กับบริเวณที่มีการทำการเกษตรทำให้สะดวกในการนำมาใช้ และเป็นการประหยัดต้นทุน รองลงมาคือ ใช้น้ำประปา คิดเป็นร้อยละ 30 และใช้น้ำบาดาล คิดเป็นร้อยละ 7<br />
<img src="pictures/matrix_agri_1.jpg" /><br />

<strong>2. การหมุนเวียนน้ำที่ผ่านการบำบัดแล้วกลับมาใช้ประโยชน์</strong><br />
&nbsp;&nbsp;&nbsp;&nbsp;จากการรวบรวมข้อมูลจากแบบถามด้านการหมุนเวียนน้ำที่ผ่านการบำบัดแล้วกลับมาใช้ประโยชน์พบว่าเกษตรกรไม่มีการหมุนเวียนน้ำที่ผ่านการบำบัดแล้วกลับมาใช้ คิดเป็นร้อยละ 86 และมีการหมุนเวียนน้ำกลับมาใช้ประโยชน์ ร้อยละ 14 โดยมีการปรับปรุงคุณภาพน้ำเบื้องต้นก่อนนำกลับมาใช้อีกขั้นหนึ่งโดยใช้วิธีการกรองแบบง่าย โดยกรองผ่านชั้นหิน ชั้นทราย และวิธีการนำน้ำที่ผ่านการบำบัดแล้วไปใช้ประโยชน์ เช่น นำไปใช้ในการเพาะปลูก คิดเป็นร้อยละ 40 เพาะเลี้ยงสัตว์น้ำ เป็นร้อยละ 30 และบางส่วนนำไปใช้ในห้องน้ำห้องส้วม เก็บไว้ใช้ในหน้าแล้ง ทำความสะอาดพื้น คิดเป็นร้อยละ 10 เป็นต้น
<br />
<img src="pictures/matrix_agri_2.jpg" /><br />

<strong>3. ความต้องการใช้ประโยชน์จากน้ำที่ผ่านการบำบัดจากโรงบำบัดน้ำเสียของกรุงเทพมหานคร</strong><br />
&nbsp;&nbsp;&nbsp;&nbsp;เมื่อพิจารณาข้อมูลที่รวบรวมจากแบบสอบถาม พบว่ามีเกษตรกร ร้อยละ 6 ที่ต้องการใช้น้ำที่ผ่านการบำบัดแล้วของกรุงเทพมหานคร และมีเกษตรกรที่ไม่มีความต้องการ ร้อยละ 94 เนื่องจากเกรงว่าน้ำที่ผ่านการบำบัดแล้วจะเป็นอันตรายต่อสุขภาพ เกรงว่าน้ำที่ผ่านการบำบัดแล้วจะมีคุณภาพต่ำ และไม่ต้องการเนื่องจากปัจจุบันมีปริมาณน้ำใช้เพียงพออยู่แล้ว <br />
<img src="pictures/matrix_agri_3.jpg" /><br />
<br />

<strong>1.4 ความเข้าใจและการแสดงความคิดเห็นเรื่องอัตราค่าธรรมเนียมสำหรับการนำน้ำที่ผ่านการบำบัดจากโรงบำบัดน้ำเสียของกรุงเทพมหานครกลับมาใช้ประโยชน์</strong><br />
&nbsp;&nbsp;&nbsp;&nbsp;ในการรวบรวมข้อมูลจากแบบสอบถามส่วนของภาคเกษตรกรรม ในด้านความรู้ความเข้าใจเกี่ยวกับการนำน้ำที่ผ่านการบำบัดแล้วกลับมาใช้ประโยชน์ พบว่า เกษตรกรส่วนใหญ่ยังมีความรู้ความเข้าใจเกี่ยวกับการนำน้ำที่ผ่านการบำบัดแล้วกลับมาใช้ประโยชน์ของกรุงเทพมหานครน้อย ซึ่งส่วนใหญ่ไม่ทราบว่ากรุงเทพมหานครมีโรงบำบัดน้ำเสียรวม และยังไม่ทราบว่าทางกรุงเทพมหานครมีการนำน้ำที่ผ่านการบำบัดแล้วกลับมาใช้ประโยชน์<br />
&nbsp;&nbsp;&nbsp;&nbsp;ในด้านการแสดงความคิดเห็นเรื่องอัตราค่าธรรมเนียมสำหรับการนำน้ำที่ผ่านการบำบัดจากโรงบำบัดน้ำเสียของกรุงเทพมหานครกลับมาใช้ประโยชน์ พบว่า  เกษตรกรมีความคิดเห็นเรื่องอัตราค่าธรรมเนียมการใช้น้ำที่ผ่านการบำบัดแล้ว โดยมีความคิดเห็นว่าอัตรา 3-5 บาทต่อลูกบาศก์เมตรเป็นอัตราที่มีความเหมาะสมที่สุด และมีต้องการให้มีการจัดเก็บค่าธรรมเนียมในอัตราที่ต่ำกว่า 3 บาท<br /><br />

<!-- end -->
<strong>บทสรุป</strong><br />
&nbsp;&nbsp;&nbsp;&nbsp;จากแบบสอบถามมีเกษตรกรที่ยินยอมให้เข้าทำการสำรวจและสัมภาษณ์เชิงลึก 16 แห่ง ซึ่งได้พิจารณาจากปริมาณการใช้น้ำ การยินยอมให้เข้าทำการสำรวจและสัมภาษณ์เชิงลึก กิจกรรมการเกษตรที่ทำอยู่ในปัจจุบัน ทั้งนี้ที่ปรึกษาได้ทำการสำรวจ 6 แห่ง โดยมีกิจกรรมการเกษตรที่แตกต่างกันออกไปเช่น ทำไร่ทำนา เพาะเลี้ยงสัตว์น้ำ และการเกษตรแบบผสม เป็นต้น<br /><br />

<strong>ข้อเสนอแนะที่ได้รับจากการเข้าทำการสำรวจพื้นที่และสัมภาษณ์เชิงลึก</strong><br />
&nbsp;&nbsp;&nbsp;&nbsp;ภาคเกษตรกรรมส่วนใหญ่ไม่มีความจำเป็นที่จะใช้น้ำที่ผ่านการบำบัดเนื่องจากปัจจุบันเกษตรกรส่วนใหญ่ได้ใช้น้ำจากแหล่งน้ำที่มีอยู่ตามธรรมชาติซึ่งไม่มีค่าใช้จ่ายจึงไม่มีความต้องการที่จะนำน้ำในส่วนนี้ไปใช้<br /><br />

<strong>คุณภาพน้ำที่ต้องการ</strong><br />
&nbsp;&nbsp;&nbsp;&nbsp;เกษตรกรส่วนใหญ่มีความกังวลเรื่องคุณภาพของน้ำเกรงว่าจะมีสารเคมีปนเปื้อนมากับน้ำ ซึ่งอาจจะส่งผลต่อการดำรงชีวิตของสัตว์น้ำ และเกษตรกรส่วนใหญ่มีความต้องการคุณภาพน้ำที่ผ่านการบำบัดแล้วให้มีคุณภาพใกล้เคียงแหล่งน้ำธรรมชาติ<br />

</p>                
                <br />
				</div>

				</div>
			</div> <!-- /content -->
			<?php include('footer.php'); ?>
		</div> <!-- /main -->
	</div><!-- /layout -->
</body>
</html>

